lflage/wiki-talks huggingface dataset:
Keskustelu:Fisher-Price

message: Linkki kotisivuille fisher-price.com antaa virheilmoitusta, että sivua ei ole. Googlettaen löytyi https://shopping.mattel.com/en-gb/pages/fisher-price -osoite, mutta onko se nyt oikea ja pitäisikö poistaa vanha, Wikipediassa näkyvä osoite? Qsnepa (keskustelu) 4. elokuuta 2023 kello 12.58 (EEST)
replies: text: Toimimaton pitää ainakin poistaa.--MAQuire (keskustelu) 4. elokuuta 2023 kello 13.02 (EEST)
thread_title:  Kotisivut
Keskustelu:Tocquevillen ilmiö

message: Tiedän, että kaikki ovat nykyisin efektejä ja varmaan ilmiö tuntuu vanhanaikaiselta sanalta, mutta kun tätä efektiä kuitenkin tekstissä sanotaan ilmiöksi, niin voisiko nimi olla yksinkertaisesti Tocquevillen ilmiö? --Abc10 (keskustelu) 4. elokuuta 2023 kello 19.34 (EEST)
replies: text: Siirsin kun ei tullut vastustusta. --Abc10 (keskustelu) 6. elokuuta 2023 kello 09.32 (EEST)
thread_title:  Artikkelin nimi 

message: Artikkelista puuttuu teorian kritiikki. Kun olen lukenut tätä pari kertaa, mieltäni on vaivannut ajatus, ettei asia aivan niin yksinkertainen ole. Monilla ryhmillä tai yksittäisillä ihmisillä ei yksinkertaisesti ole ollut mahdollisuutta saada ääntään kuuluviin, vaikka turhautuneisuus on ollut ilmiselvää. Toisin sanoen olemassa oleva turhautuminen tulee näkyväksi vasta kun olot paranevat ja on oikeus ilmaista mielipiteensä. Ehkä teoriassa kyse on hyväosaisten ajattelusta ja turhautumisesta oman aseman ja ajattelun kyseenalaistamiseen. Vaikea uskoa, etteikö joku tai useakin olisi huomannut teorian ongelmaa. --Abc10 (keskustelu) 22. elokuuta 2023 kello 13.56 (EEST)
thread_title:  Kritiikki?
Keskustelu:The Oregon Trail (vuoden 1971 videopeli)

message: Taisi taas lähteä vähän mopo käsistä, kun tuli ex tempore kirjoitettua tällainen tuotos yhdeltä istumalta. Olisikohan tästä lupaavaksi? --Lentokonefani asiaa? | syntilista 5. elokuuta 2023 kello 00.04 (EEST)
replies: text: Mielestäni tämä ansaisee hyvän statuksen. - Ainscept (keskustelu) 6. elokuuta 2023 kello 10.45 (EEST)

text: Lupaava ainakin. --Ukas (keskustelu) 10. elokuuta 2023 kello 14.09 (EEST)

text: Lupaava. --HenriHa (keskustelu) 10. elokuuta 2023 kello 17.06 (EEST)

text: Lupaava. Ealdwulf (Talk) 11. elokuuta 2023 kello 09.28 (EEST)
Merkitään lupaavaksi. --Kärrmes (keskustelu) 21. elokuuta 2023 kello 19.32 (EEST)
</div>
thread_title:  Laatuarviointi
Keskustelu:Päijät-Hämeen keskussairaala

message: Itse poistaisin tuon taulukon "Päijät-Hämeen keskussairaalan vuodeosastot" turhana. Taulukossa ei ole kaikkien sairaansijojen lukumääärää, siinä on virheitä ja lähdeviitteitä puuttuu. Tekstissä on mainittu muutama tunnusluku (tehohoitopaikat, tehovalvontapaikat, leikkaussalien lukumäärä, vastasyntyneiden tehopaikat, synnytyssalit) ja mielestäni se riittää. Sairaaaloissa on tapana vaihtaa vuodepaikkojen lukumäärää, yhdistää osastoja tiuhaan ja tiedon pitäminen täällä ajan tasalla on erittäin haastavaa. Jos jostakin löytyy koko sairaalan vuodepaikkojen kokonaismäärä, niin sekin olisi parempi kuin tarkka taulukko jokaisesta osastosta. MailariX (keskustelu) 5. elokuuta 2023 kello 17.09 (EEST)
replies: text: Sairaalan kaikkien vuodepaikkojen lukumäärä (n. 330) lisätty tekstiin. Tästä syystä ehdotan myös talukon "Päijät-Hämeen keskussairaalan vuodeosastot" poistamista MailariX (keskustelu) 5. elokuuta 2023 kello 17.55 (EEST)
replies: text: :Se voi olla järkevää. Tarkemman taulukonkin voi myöhemmin tehdä uuden, jos sen varustaa tiedolla, miltä ajalta tilanne oli. Toisaalta tänne ei pitäisi kerätä sekalaista tietoa artikkeleihinkaan jos sillä ei ole mitään merkitystä. Tyyliin sairaalan S osastojako 3 vuotta sitten. --J. Sketter (keskustelu) 5. elokuuta 2023 kello 18.15 (EEST)
replies: text: ::Tuo historiaosuus on aika massiivinen. Eli pitäisi kertoa enemmän mitä "on" kuin "oli". Myös tulevaisuus varmasti kiinnostaa. Toki historian ymmärtäminen on tärkeää, mutta tuskin sitä ihmiset täältä etsivät suuressa laajuudessa. Eli se, paljon vaikka kirurgian vuodeosastolla oli paikkoja vuonna 1980 on turha tieto, jonka jättäisin pois. MailariX (keskustelu) 5. elokuuta 2023 kello 20.06 (EEST)
replies: text: :::Olen myös tuosta samaa mieltä. Poistin nyt em. taulukon kokonaan. --J. Sketter (keskustelu) 6. elokuuta 2023 kello 23.43 (EEST)
thread_title:  Päijät-Hämeen keskussairaalan vuodeosastot -taulukko
Keskustelu Wikipediasta:Lokakuun kielioppitalkoot/2023

message: Tässä lokakuun kielioppitalkoiden sivu. Tätä voi selventää, jos on epäkohtia tai pyytää selvennystä. --Julius 12345 (keskustelu) 6. elokuuta 2023 kello 18.01 (EEST)

message: Tämä idea voi käydä työlääksi, mutta olen hieman huolissani siitä ettei mikään kone ilmeisesti mittaa tuloksia, mikä sitten altistaa tämän huijauksille. Ehdotan, että jos käyttäjä haluaa pisteensä muokkauksestaan, tulisi hänen vaikka linkata muokkauksensa helposti nähtäville ja kirjoittaa perustelut pisteistään alle omalle paikalleen. Jos joku/jotkut tätä hommaa sitten valvovat, niin kielioppikorjailut olisi helppo tarkistaa niiden mukaisesti. En ole vakuuttunut itsekään tästä ideasta, koska se käy työlääksi, mutta ehkä se lisää vakuuttavuutta asteen verran enemmän kuin sokean seinän takaa itsensä pisteyttäminen. ~JakeNorthernlynx (♯ · ♭ · ♮) 3. syyskuuta 2023 kello 21.59 (EEST)
thread_title:  Ehdotuksia 

message: Ehdotan, että pisteytyskriteereihin lisätään jokin pistemäärä, jonka saa muokkaamalla jonkin artikkelin kieliasua niin paljon paremmaksi, että artikkelista voi poistaa -mallineen. Vastaavia ekstrapisteitä on jaettu viikon kilpailuissa, kun aiheena on ollut huomiota kaipaavat sivut. Muistaakseni kuvitustalkoissa on samoin saanut ekstrapisteitä kuvituspyyntöjen poistamisesta. --Lentokonefani asiaa? | syntilista 29. syyskuuta 2023 kello 00.02 (EEST)
replies: text: Joo, tuolloin olisi hyvä. @Lentokonefani saat tehdä, jos haluat nimittäin en itse ehdi tänään. Julius 12345 | Keskustelu 30. syyskuuta 2023 kello 09.15 (EEST)

text: Muistaakseni pisteiden saamista mallineen poistosta noissa muissa kilpailuissa on myös vastustettu ja moisen pistepykälän poistamista ehdotettu. Tosin mallineen poistaminen ja artikkelin muokkaaminen sellaiseksi, että malline voidaan poistaa, ovat kaksi eri asiaa. --Lax (keskustelu) 30. syyskuuta 2023 kello 09.20 (EEST)
replies: text: :Tämän takia juuri muotoilinkin ehdotukseni niin, että pisteet saa vain, jos artikkelia on todella muokannut paremmaksi, eli esimerkiksi turhan mallineen poistosta vailla kielioppikorjauksia ei pisteitä tulisi. Toki tässäkin tulee sitten se tulkinnanvarainen elementti, että milloin artikkeli on kohentunut sen verran, että mallineen voi poistaa. --Lentokonefani asiaa? | syntilista 1. lokakuuta 2023 kello 14.39 (EEST)
thread_title:  Pisteitä korjattava-mallineen poistosta? 

message: Moi! Olisiko hyvä sellainen, että kun pisteitä lisätään, olisi oletusyhteenveto, että pisteitä lisätty. Voisi olla niin, että se yhteenveto tulee vain, jos muokataan pisteitä. Myös samantapainen yhteenveto voisi olla, kun joku osallistuu talkoisiin. --Julius 12345 | Keskustelu 8. lokakuuta 2023 kello 13.51 (EEST)
thread_title:  Automaattinen yhteenveto, että pisteitä lisätty
Keskustelu:Creed II

message: Tämä koko artikkeli pitäisi poistaa. Kielioppi ja sanasto on erittäin ala-arvoista suomea, ja välillä suomea ei ollenkaan.
"Hänen ruumiinsa ja egonsa särkyneenä, Donnie erottuu yhä enemmän Biancasta."
"Äitinsä silmissä ravittu Viktor karistaa Ivania vuorovaikutuksesta ihmisten kanssa, jotka tekivät heidät syrjäytyneiksi. Samanaikaisesti Rocky ja Pikku Duke kouluttavat Donniea syrjässä Kalifornian autiomaassa keskittyen taistelemaan sisäpuolelta ja kouluttamaan Donnien ruumiin absorboimaan raskaat iskut, joita Donnie sai Viktorilta kehässä."
"Koska Viktor on räätälöity voittamaan nokkaamalla, hänen ottelunsa eivät ole koskaan kestäneet neljättä erää pidempään, jota Donnie käyttää hyväkseen, kun hän kestää Viktorin raskaat lyönnit, jopa silloin kun hänen kylkiluut ovat murtuneet. Kymmenennessä erässä Donnie vapauttaa sekvenssin tehokkaiden iskujen jälkeen ja lyö Viktorin kahdesti kanveesiin."
Esimerkkejä on liikaa, helpompi kirjoittaa koko artikkeli uudestaan.
80.222.63.71 7. elokuuta 2023 kello 01.41 (EEST)
thread_title:  Artikkeli on konekäännetty tms?
Keskustelu:Raimo O. Toivonen

message: Olen Raimo Olavi Toivonen. Poistakaa minusta otettu nuoruuden kuva suomenkielisestä wikipediasta. Poistakaa myös minun ottama ISA-laitteistokuva suomenkielisestä wikipediasta koska minulla on kuvien tekijänoikeudet enkä ole antanut lupaa niitten käyttöön Commonsissa ja/tai Wikipedioissa. 85.76.87.86 7. elokuuta 2023 kello 07.57 (EEST)
Onko wikipedistit huomanneet, että Internet Archiveen arkistoimanne "Raimo Olavi Toivosen kotisivu" antaa ilmoituksen
"Sorry. This URL has been excluded from the Wayback Machine." 2001:999:58C:9D46:2459:4BB8:D836:2C29 18. elokuuta 2023 kello 19.13 (EEST)
thread_title:  Valokuvat
Keskustelu:Von Daehn

message: Venäjänkielisen Wikipedian artikkeleiden :ru:Ден, Фёдор Иванович ja :ru:Ден, Иван Иванович mukaan Venäjän–Turkin sodassa vuonna 1828 kaatunut kenraalimajuri Fjodor Ivanovitš Den (Daehn) olisi ollut Johan Jakob von Daehnin veli ja siten myös tämän suvun jäsen. Artikkelin lähteenä käyttämäni Suomen ritarihuoneen julkaisema sukuluettelokirja (Ättartavlor) ei mainitse tällaista henkilöä. Toisaalta vuonna 1828 kuolleena hän ei olisi kuulunut suomalaiseen aatelissukuun (Johan Jakob veljineen merkittiin ritarihuoneelle vasta 1836) eikä ollut siihen kuuluneiden henkilöiden suora esi-isä, joten ehkä hänet on jätetty siksi kirjasta pois. En nyt kuitenkaan lisää vielä Fjodoria tähän artikkeliin ilman parempaa lähdettä. Venäjällä oli ilmeisesti muitakin samannimisiä aatelissukuja (:de:Liste der Adelsgeschlechter namens Dehn). --Risukarhi (keskustelu) 7. elokuuta 2023 kello 19.44 (EEST)
thread_title:  Fjodor?
Keskustelu:Lampi (Peränne)

message: Tällä lammella ei ole varsinaista nimeä. Karttapaikassa ei lue mitään, Järvi-meriwikissä "Ei nimeä" ja Hertassa numerosarja "6929971 2499219". Täten artikkelin nimi on virheellinen, koska nyt annetaan ymmärtää, että nimenä olisi todellakin Lampi. Tämä kyseinen pikkulampi sijaitsee lähes kiinni Rautionlammessa, eikä kumpikaan ole millään tapaa yhteydessä muihin vesistöihin. @J Hokkanen: olisikohan hyvä idea "yhdistää" artikkelit, eli poistaa tämä ja sitten kertoa Rautionlammen sivulla tästä pienemmästä, nimettömästä "kaksosesta"?. --James Chudrie (keskustelu) 7. elokuuta 2023 kello 21.31 (EEST)
replies: text: Vuosia sitten, en muista asiayhteyttä, keskusteltiin useiden lampien ja järvien artikkeleista. Silloin vaadittiin tekemään kustakin vesistöstä yksi artikkeli. En näe periaatteellista syytä sille, ettäartikkelissa olisi useita vesistöjä, esimerkiksi Kaakkolammit jne. Olen kuitenkin myöntynyt, ja toteuttanutkin, yksi vesistö-yksi artikkeli-periaatteeseen. Siksi tuo artikkeli. Se, ettei lammella ole nimeä tai sitä ei vesistöviranomainen tunne, on tietokannoissa hankalaa. Hakusanan puuttuessa sitä ei voi etsiä! Viranomaiset ovat ratkaisseet tilanteen keksimällä lammelle sarjanumeron, joka on muuten mieletön ratkaisu, mutta se ratkaisee siihen viittaamisen ongelman. Siihen voidaan mennä myös Wikipediassa, mutta olen vieroksunut sitä. On tosiasia, että lapi on fyysisesti olemassa, mutta sillä ei ole nimeä. Miten siitä voisi silloin puhua? Koska naapurijärvien artikkeleissa voidaan viitata lampeen, olisi outoa jättää lammesta keromatta, itsenäisen  tietona. Siis ehdotuksesi mukaan sulauttaa tieto naapurilammen tekstiin.  Pidä edelleen tätäkin ratkaisua ongelmallisena. Oma ratkaisuni oli kutsua lapea lammeksi, ei sinänsä väärin, eikä erisnimenä, vaan yleisnimenä. Erisnimeksi se muuttuu siiloin, kun lampi-sanan perässä on lisämääre Peränne. Se on siis lampi Peränteellä, ainoa nimetön lampi siellä. Se siis tunnistetaan. Huloimattomuuteni oli jättää se ilman selityksiä, joten siihen pitäisi tehdä se vielä, jotta edellinen olisi yleisesti tiedossa. Lukijaa ei saisi jättää siihen luuloon, että paikalliset kutsuvat sitä Lammeksi ja kaikki tietävät, mistä silloin puhutaan! Mitä mieltä olet näkökulmastani?--J Hokkanen (keskustelu) 8. elokuuta 2023 kello 00.18 (EEST)
replies: text: :Ihan hyvä näkökulma, nyt kun sanoit, ja tuon mukaan voidaan kyllä toimia. Ehdotan silti vielä yhtä ratkaisua. Mitäpä jos loisi täsmennyssivu-tyylisen sivun "Nimetön järvi", ja kertoisi siinä kuinka paljon Suomessa on järviä, joilla ei mainita nimeä tietokannoissa. Järvi-meriwiki on luonut näistä järvistä listauksen, joka koostuu yli kymmenestä tuhannesta järvestä! Silloin tämä artikkeli voitaisiin siirtää nimelle "Nimetön lampi (Ähtäri)", koska kaikilla muilla Ähtärin järvillä on nimet, ja listata sitten sille täsmennyssivulle? --James Chudrie (keskustelu) 8. elokuuta 2023 kello 11.46 (EEST)
thread_title:  Nimetön lampi
Keskustelu:The Oregon Trail (vuoden 1985 videopeli)

message: Olisikohan tässä ainesta lupaavaksi tai jopa hyväksi? --Lentokonefani asiaa? | syntilista 8. elokuuta 2023 kello 15.24 (EEST)
replies: text: Puolestani hyväksi asti. Unohduin tunniksi pelaamaan online-versiota, ehkä artikkeliin voisi lisätä linkin. --Ukas (keskustelu) 10. elokuuta 2023 kello 15.10 (EEST)
replies: text: :Heh, tiedän tunteen. Jos tarkoitat linkkiä tuohon pelin emulaattoriversioon, sellainen löytyy jo Aiheesta muualla -osiosta. --Lentokonefani asiaa? | syntilista 10. elokuuta 2023 kello 15.16 (EEST)
replies: text: ::Jaa niinpäs onkin, en vaan huomannut. Joo oli mukavan nostalginen kokemus tuo peli. Ukas (keskustelu) 10. elokuuta 2023 kello 16.00 (EEST)

text: Kelpaa hyväksi. --HenriHa (keskustelu) 10. elokuuta 2023 kello 17.06 (EEST)

text: Hyväksi. --PtG (keskustelu) 11. elokuuta 2023 kello 08.37 (EEST)

text: Kannatan hyväksi. Ealdwulf (Talk) 15. elokuuta 2023 kello 22.35 (EEST)

text: Käy hyväksi. --Kärrmes (keskustelu) 17. elokuuta 2023 kello 09.41 (EEST)
Vahvan yksipuolista kannatusta, merkitään hyväksi. --Kärrmes (keskustelu) 23. elokuuta 2023 kello 15.04 (EEST)
</div>
thread_title:  Laatuarviointi
Keskustelu:Shetlandsaarten jalkapallomaajoukkue

message: Pitäisikö artikkelin nimi olla Shetlandinsaarten jalkapallomaajoukkue, kun paikan nimi on Shetlandinsaaret?--MAQuire (keskustelu) 8. elokuuta 2023 kello 21.05 (EEST)
thread_title:  Nimi
Keskustelu:Rasmus Takaluoman katoamistapaus

message: Tavoitteena olisi parantaa artikkelia lupaavan tasolle. Onko vielä mahdollista, vai pitääkö odottaa uusia uutislähteitä? --HenriHa (keskustelu) 7. elokuuta 2023 kello 13.20 (EEST)
replies: text: Muistaakseni aiemmin on tyrmätty aihe, jossa tilanne voi muuttua merkittävästi. En siksi kannata lupaavan tason tavoittelua vaan odottakoon. Kehiteltäviä aiheita on yli puoli miljoonaa. Valitse niistä joku sopivampi. --Abc10 (keskustelu) 7. elokuuta 2023 kello 14.41 (EEST)

text: Mikä tekee tästä katoamistapauksesta merkittävän? Katoamistapauksia puidaan usein paljon mediassa, mutta tästä ei mielestäni ole tullut vielä sellaista ilmiötä, että tarvisi edes omaa artikkelia. Tässä pitäisi paremmin nostaa esille niitä asioita, jotka tekevät tästä katoamistapauksesta poikkeuksellisen (jos sellaisia on). Plus rakenne kuntoon eli osiot ja otsikot sekä johdanto. --PtG (keskustelu) 8. elokuuta 2023 kello 22.53 (EEST)
replies: text: :Itse asiassa ajattelin merkittävyydestä aivan samoin mutta en tullut sanoneeksi ääneen. Uutisen mukaan Suomessa on 30 vuoden ajalta auki 343 katoamistapausta. Merkittävyyskeskustelu voisi olla tämän ensisijainen paikka. --Abc10 (keskustelu) 9. elokuuta 2023 kello 07.28 (EEST)

text: Arkistoin keskustelun. --HenriHa (keskustelu) 9. elokuuta 2023 kello 10.18 (EEST)
</div>
thread_title:  Arkistoitu vertaisarviointi
Keskustelu:Leopard 1

message: "..tullaan käytettyinä ostamaan 16 vaunuyksikköä pioneeri- ja hinauskäyttöön, näistä kahdeksan varustettuina vinssillä, joka mahdollistaa evakuointi- ja huoltotoimenpiteet Leopard 2A6 -tyypin vaunuille."
Tuli tästä mieleen, että mitä kirjoittaja tarkoittaa sillä että vain puolet on varustettu vinssillä ? OnslowTheHermit (keskustelu) 9. elokuuta 2023 kello 12.44 (EEST)
replies: text: Ja vielä lisäksi tällä: ", joka mahdollistaa evakuointi- ja huoltotoimenpiteet Leopard 2A6 -tyypin vaunuille."

text: Varmasti näin, mutta kyseistä vaunutyyppiä ei ole suunniteltu evakuointi- ja huoltotoimenpiteisiin Leopard 2-tyypin vaunuille vaan Leopard 1-tyypin vaunuille. Tällä vaunutyypillä ei saa esimerkiksi Suomessa hinata Leopard 2-tyypin vaunuja, joten evakuointi hinaamalla ei onnistu. OnslowTheHermit (keskustelu) 9. elokuuta 2023 kello 12.48 (EEST)
thread_title:  Varusteista
Keskustelu:Träskön (Kirkkonummi)

message: Karttoihin merkitsemätön 1800-luvun lopulta peräisin oleva entinen loisto sijaitsee Lövströmsuddenista 150 metriä länteen olevalla kukkulalla. 1800-luvun linnoitteiden lisäksi saarella on 1700-luvun, jatkosodan ja Porkkalan vuokra-ajan aikaisia jäänteitä sotilastoiminnasta. Myös veden alle jääneet torpedoveneaseman laiturirakenteet ovat yhä havaittavissa saaren eteläosassa linjataulun läheisyydessä.
thread_title:  Entisen loiston sijainti
Keskustelu:Solvatokromismi

message: Tuo Glove box -viite ei taida kuulua tähän? -193.210.195.186 9. elokuuta 2023 kello 14.41 (EEST)
replies: text: Korjattu. --Nitraus (wikinät) 9. elokuuta 2023 kello 14.46 (EEST)
thread_title:  Turha viite?
Keskustelu:Tenterfieldinterrieri

message: Tuskin pienet koirat ovat sen epäystävällisempiä kuin isommat, joten poistin oudon väitteen "pienestä koostaan huolimatta". Älykkyyden vertailevaa tutkimusta ei liene tehty, oppivaisuuden kylläkin. Mikähän rotu olisi tyhmä tai ei-älykäs? Rotuesittelyissä ei ainakaan sellaista tule vastaan. --Abc10 (keskustelu) 9. elokuuta 2023 kello 17.15 (EEST)
thread_title:  Luonne
Keskustelu:Eloonjääneet

message: Kyssäri. 
Eikö tuota Kass Morganin kirjoittamaa kirjasarjaa olekaan koskaan julkaistu suomenkielellä kun ei löydy suomenkielistä wiki sivua? 46.132.1.138 9. elokuuta 2023 kello 22.44 (EEST)
replies: text: On, muistan itsekin noita joskus lukeneeni. Kukaan ei vain ole kirjoittanut siitä vielä artikkelia tänne. --Lentokonefani asiaa? | syntilista 9. elokuuta 2023 kello 22.45 (EEST)
thread_title:  Kirjasarja
Keskustelu:Koripallo kesäuniversiadeissa 2023

message: Artikkelin nimeksi sopisi nykyisellään paremmin Suomen koripallojoukkueet kesäuniversiadeissa 2023. --Kärrmes (keskustelu) 10. elokuuta 2023 kello 03.57 (EEST)
thread_title:  Sisältö ja nimi
Keskustelu:Viipurin historiallinen museo

message: Sivulla mainitaan, että Viipurin historiallisen museon kokoelmia olisi sijoitettu myös Heinolan kaupunginmuseoon. Olisi kiinnostavaa tietää, mihin viittaus perustuu. Museon amanuenssina yli 25 vuotta toimineena en ole koskaan törmännyt ko. aineistoon. Terv. Sirpa Juuti, Heinolan museot 143.51.146.64 10. elokuuta 2023 kello 10.19 (EEST)
replies: text: Lahden kaupunginmuseon vanhoihin sivuihin:  --Pihamies (keskustelu) 10. elokuuta 2023 kello 16.04 (EEST)
thread_title:  Kokoelmien nykyinen sijainti
Keskustelu:Turun verilöyly

message: Siirretty artikkelin Johan Fleming keskustelusivulta.
Tässä Turun verilöylyä koskevassa artikkelissa listataan 10. marraskuuta 1599 teloitettujen joukossa Johanin lisäksi Olavi Fleming Klaus Flemingin poikana, samoin Niilo Iivarinpoika Klaus Flemingin aviottomana poikana. Klaus Fleming siis kuoli 1597, joten jommassa kummassa artikkelissa on virhe. Joko Klaus Flemigillä oli kuollessaan elossa muitakin poikia kuin Johan, tai sitten nämä kaksi muuta eivät olleet hänen poikiaan. Kolmas mahdollisuus olisi, että he olisivat syntyneet Klaus Flemingin kuoleman jälkeen, mutta 2-vuotiaita tuskin olisi teloitettu Turun Vanhalla Suurtorilla. --80.221.248.199 10. elokuuta 2023 kello 11.54 (EEST)
replies: text: Kansallisbiografian (luettavissa vapaasti Biografiasammon kautta täällä) mukaan Klaus Flemingillä oli neljä poikaa: vuonna 1583 kuollut Gustaf, lapsena kuollut Erik sekä Turun verilöylyssä teloitetut Johan ja Olof Klaunpoika, joista jälkimmäinen oli hänen avioton poikansa. Johan Fleming -artikkeli on siis oikeassa siinä, että Johan oli ainoa Klaus Flemingin ja Ebba Stenbockin yhteisistä lapsista, joka oli elossa Klausin kuollessa vuonna 1597. Olof on myös ollut silloin elossa, mutta hänen äitinsä on ollut joku muu. Tässä artikkelissa väitetään tosiaan lisäksi Niilo Iivarinpoika -nimistä henkilöä Klaus Flemingin aviottomaksi pojaksi. Googlailun perusteella Turun verilöylyssä teloitettu Niilo Iivarinpoika eli Nils Ivarsson on ollut oletetusti Iivar Maununpoika Särkilahden (Ivar Månsson Stiernkorsin) avioton poika, ei Klaus Flemingin (esim. , ). Iivar Maununpojan Kansallisbiografia-artikkeli ei tosin aviotonta poikaa mainitse (). --Risukarhi (keskustelu) 10. elokuuta 2023 kello 20.52 (EEST)
thread_title:  Ainoa elossa oleva poika?
Keskustelu:Ypäjän kirkko

message: Artikkelissa kerrotaan arkitehdeiksi Henrik Helinin ja Aleksander Nyström. Category:Ypäjä Church sanoo saman, mutta luokkana on Category:Churches by Usko Nyström (ja Helin). Kulttuuriympäristön palveluikkina sanoo "Henrik (Heikki) Helinin ja Usko Nyströmin [linkki lisätty] suunnittelema Ypäjän kirkko rakennettiin tamperelaisen rakennusmestari Asarias Heikkisen johdolla 1901-1902". Kumpi Nyström oli arkitehtina, vaiko molemmat? –LPfi (keskustelu) 11. elokuuta 2023 kello 15.36 (EEST)
thread_title:  Arkitehdit
Keskustelu:Brentford Community Stadium

message: Sivun nimi tulee olla Brentford Community Stadium, koska Gtech Community Stadium-nimeä käytetään vain sponsorisyistä. Laurizzio (keskustelu) 12. elokuuta 2023 kello 15.56 (EEST)
replies: text: Siirretty. --Paranaja (keskustelu • muokkaukset) 12. elokuuta 2023 kello 16.50 (EEST)
thread_title:  Nimi
Keskustelu:Sun Studio

message: Onkohan tämä riittävän merkittävä omaksi artikkelikseen? --Bau98 (keskustelu) 12. elokuuta 2023 kello 18.10 (EEST)
replies: text: Minusta ei, ellei kunnon lähdekäsittelyä löydy. 10–20 vuotta toiminut dubbausstudio, josta ei löydy mitään tietoa animaatioiden lopputekstejä lukuun ottamatta. Samannimisistä firmoista kyllä tulee osumia aina Memphisistä Mikkeliin. Kotivalo (keskustelu) 13. elokuuta 2023 kello 13.01 (EEST)
replies: text: :Ei ole! 46.132.29.203 13. elokuuta 2023 kello 16.24 (EEST)
replies: text: ::Ohjaus artikkeliin Pauli Virta riittänee. --Bau98 (keskustelu) 13. elokuuta 2023 kello 17.19 (EEST)
replies: text: :::Kiitos, nyt löytyi yhteys firman takana olevaan henkilöön. Usein tällaiset pienet tuotantoyhtiöt tulevat ja menevät eivätkä ole merkittäviä, mutta niiden vetäjät ja omistajat voivat olla. Ohjaus riittää minustakin. Kotivalo (keskustelu) 13. elokuuta 2023 kello 23.57 (EEST)

text: :::Ohjaus on hyvä idea. --Höyhens (keskustelu) 14. elokuuta 2023 kello 20.05 (EEST)
thread_title:  Merkittävyys
Keskustelu:Johanna Holmström

message: Edes Sielujen saarta ei ole lisätty tänne. Kuka ihme näitä päivittää? 2001:14BB:C3:F17F:D493:B57F:45E9:A12 13. elokuuta 2023 kello 10.16 (EEST)
thread_title:  Vanhaa tavaraa
Keskustelu:Luettelo Ruotsin ruukkialueista

message: Kielitoimiston sanakirjan mukaan ruukki on ”hist. rauta-, terästehdas”, ja Wikipedia määrittelee ruukin historialliseksi teollisen metallintuotannon yksiköksi Pohjoismaissa. Ovatko siis muiden alojen varhaiset tehtaat tai verstaat ruukkeja ollenkaan? Ruotsiksi toki bruk tarkoittaa minkä tahansa alan tehdasta minä tahansa aikana, mutta suomen kielessäpä ei. Luettelo lienee käännetty ruotsista ajattelematta kunnolla tätä seikkaa. Sitten on vielä erikseen Luettelo Ruotsin rautaruukeista, ja asiaan liittyvä lyhyt keskustelu sivulla Keskustelu:Ruukki (varhainen teollisuusalue). Mitä tehdä? Kotivalo (keskustelu) 13. elokuuta 2023 kello 17.41 (EEST)
replies: text: Täällä mainitaan Suomesta myös paperi-, lasi- ja pikiruukit. Niistä löytyy muitakin käyttöesimerkkejä esimerkiksi Tieteen termipankista. Voi tietysti olla, että nuo nimitykset eivät ole kovin laajassa käytössä ja ovat ajatuksellisesti epätarkkoja. Tämän luettelon nimen voisi ehkä muuttaa väljemmäksi, niin se varmemmin kattaa sisällön. "Luettelo Ruotsin historiallisista teollisista yhdyskunnista"? -193.210.160.253 13. elokuuta 2023 kello 22.49 (EEST)
thread_title: Ruukki
Keskustelu:Heksogeeni

message: Useammasta kuin yhdestä lähteestä luin heksogeenin alkuperästä, eikä sitä kehitetty lääkkeeksi.
Korjaan artikkelista virheellisen virkkeen tämän tiedon perusteella. ⸻Nikolas Ojala (keskustelu) 13. elokuuta 2023 kello 17.43 (EEST)
thread_title:  Heksogeeni ei ole lääkeaine